અમિતાભ બચ્ચન અને રીશી કપૂર ભૂતકાળમાં અમર અકબર એન્થની અને નસીબ ફિલ્મોમાં સગા ભાઈઓની ભૂમિકા કરી ચૂક્યા છે. હવે આ બંને અભિનેતા 27 વર્ષ બાદ ફરી રૂપેરી પડદા પર સાથે ચમકવાના છે, પરંતુ પિતા અને પુત્રના રોલમાં. આ ફિલ્મનું નામ છે ‘102 નોટઆઉટ’. ઉમેશ શુક્લા દિગ્દર્શિત આ ફિલ્મમાં અમિતાભે 102 વર્ષના પિતા અને રીશી કપૂરે 75 વર્ષના પુત્રનો રોલ કર્યો છે. આ ફિલ્મ ગુજરાતી નાટક પર આધારિત છે. આ ફિલ્મનું ટ્રેલર હાલમાં જ રિલીઝ કરવામાં આવ્યું છે. અમિતાભ અને રીશીએ અગાઉ ‘કભી કભી’ અને ‘કુલી’ ફિલ્મોમાં પણ સાથે કામ કર્યું હતું. છેલ્લે 1991માં આ બંને ‘અજૂબા’માં સાથે ચમક્યા હતા. જુઓ ફિલ્મ ‘102 નોટઆઉટ’નું ટ્રેલર.